पाएं अपने शहर की ताज़ा ख़बरें और फ्री ई-पेपरडाउनलोड करें
एक्टर सलमान खान और दिशा पाटनी स्टारर 'राधे: योर मोस्ट वांटेड भाई' का टाइटल ट्रैक 'राधे' बुधवार को रिलीज कर दिया गया है। मेकर्स और सलमान ने खुद भी इस गाने का वीडियो सोशल मीडिया पर फैंस के साथ शेयर किया है। इस गाने में सलमान का स्वैग और दिशा का स्टाइलिश और ग्लैमरस अंदाज देखने लायक है।
सलमान खान ने टाइटल ट्रैक 'राधे' को शेयर कर लिखा, "यह बुरा समय भी गुजर जाएगा, भगवान की मर्जी और इंसान के सोपर्ट से। नफरत को मिटाओ। राधे राधे राधे...सुरक्षित रहें।" 'राधे' के इस टाइटल ट्रैक को साजिद-वाजिद ने म्यूजिक दिया है। साजिद द्वारा लिखे गए इस गाने को उन्होंने खुद ही अपनी अवाज दी है। यह गाना मुदस्सर खान द्वारा कोरियोग्राफ किया गया है। टाइटल ट्रैक रिलीज होने के बाद सोशल मीडिया पर अब वायरल हो गया है और फैंस को काफी पसंद भी आ रहा है।
13 मई को सिनेमाघरों और जी प्लेक्स पर रिलीज होगी 'राधे'
इस टाइटल ट्रैक से पहले फिल्म का ट्रेलर और दो गाने 'सिटी मार' और 'दिल दे दिया' को पहले ही रिलीज किया जा चुका है। फिल्म के ट्रेलर और दोनों गानों को फैंस से जबरदस्त रिस्पांस मिला था। अब फैंस को बस फिल्म के रिलीज होने का इंतजार है। प्रभु देवा के निर्देशन में बनी 'राधे' को 13 मई को ईद के अवसर पर दुनियाभर के सिनेमाघरों के साथ-साथ 'पे-पर-व्यू' सर्विस जी प्लेक्स पर भी रिलीज किया जाएगे। फिल्म में सलमान-दिशा के अलावा रणदीप हुड्डा और जैकी श्रॉफ भी अहम भूमिका में दिखाई देंगे।
'राधे' को CBFC से मिल चुका है UA सर्टिफिकेट
मेकर्स को कुछ दिनों पहले ही 'राधे' के लिए सेंसर सर्टिफिकेट भी मिल चुका है। सेंट्रल बोर्ड ऑफ फिल्म सर्टिफिकेशन (CBFC) ने फिल्म को बिना किसी कट के थिएटर स्क्रीनिंग के लिए मेकर्स को UA सर्टिफिकेट दे दिया है। सेंसर बोर्ड के अनुसरा, फिल्म 'राधे' पेरेंटल गाइडेंस के साथ सभी आयु वर्ग के दर्शकों के लिए बिल्कुल फिट बैठती है। 'राधे' 1 धंटा 54 मिनट की फिल्म है। ये सलमान की अब तक की सबसे छोटी फिल्मों में से एक है।
सलमान-रणदीप ने बिना रिहर्सल शूट किए वॉशरूम फाइट सीक्वेंस
फिल्म में सलमान और रणदीप के बीच एक वॉशरूम फाइट सीन भी होगा। इस बात का खुलासा हाल ही में खुद रणदीप ने किया था। उन्होंने बताया था, "सलमान और मेरे बीच की वॉशरूम फाइट सीक्वेंस प्रभु सर की कल्पना है और कोरियन एक्शन डायरेक्टर म्येऑन्ग हेंग ने इसे ऑन स्पॉट डायरेक्ट किया है। हमने इसकी रिहर्सल भी नहीं की थी।"
फिल्म में स्पेशल कॉप के किरदार में दिखेंगे सलमान
सलमान खान फिल्म में स्पेशल कॉप राधे की भूमिका में हैं, जिसे मुंबई में फैले ड्रग्स के धंधे और क्राइम रेट को कंट्रोल की जिम्मेदारी सौंपी जाती है। राधे ने 97 एनकाउंटर किए हैं और उसका काम करने का अपना ही तरीका है, बिल्कुल 'वांटेड'(2009) की तरह। ट्रेलर में सलमान 'वांटेड' का पॉपुलर डायलॉग 'एक बार जो मैंने कमिटमेंट कर दी तो अपने आपकी भी नहीं सुनता' बोलते भी दिखाई दे रहे हैं। एक्शन से भरे पूरे ट्रेलर में सलमान को वर्दी के बगैर क्रिमिनल्स को ठिकाने लगाते दिखाया गया है। फिल्म में दिशा पाटनी सलमान की लेडी लव के रोल में दिखेंगी। वहीं रणदीप हुड्डा इस फिल्म के मुख्य विलेन की भूमिका में हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn